钦定古今图书集成/明伦汇编/闺媛典/第283卷 > 皇清十六 > 杨所居继妻胡氏
## 钦定古今图书集成/明伦汇编/闺媛典/第283卷 > 皇清十六 > 杨所居继妻胡氏

按《清河县志》：“胡氏，儒生杨所居。继妻居亡。长子麟，前妻陈氏出；次干，胡氏出。干甫周岁，氏年二十九，家业中落，贫甚，朝不谋夕。氏励志苦节，教前子立农桑自勤，纺绩佐之。声不外闻，行不逾阃，和顺贞洁，截发锉荐，有陶母风。居址濒河倾塌，屡迁，乡里，有棺不能葬，命其子葬之。节口体，以衣食人，至老无倦。年逾七旬” ，不改其素。麟子穆，为中书干，亦明经。氏尝戒之曰：“我四十馀年遍历饥寒，乃有今日，汝辈毋易视也。” 其履盛忧危，持身淑慎类如此。